AOT แจงไม่มีหนังสือสั่งให้ยกเลิก ยังเดินหน้าประมูลดิวตี้ฟรีสุวรรณภูมิ 3 สนามบินตามแผน
AOT แจงไม่มีหนังสือสั่งให้ยกเลิก ยังเดินหน้าประมูลดิวตี้ฟรีสุวรรณภูมิ 3 สนามบินตามแผน
15 มี.ค. 2562

นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) หรือ AOT เปิดเผยว่า จากกรณีที่รัฐบาลโดย พล.อ.ประยุทธ์ จันทร์โอชา นายกรัฐมนตรี มีความประสงค์จะให้ทบทวนการประมูลหาผู้ประกอบการในงานสิทธิการประกอบกิจการจำหน่ายสินค้าปลอดภาษี (ดิวตี้ฟรี) ณ ท่าอากาศยานสุวรรณภูมิ ท่าอากาศยานภูเก็ต ท่าอากาศยานเชียงใหม่ และท่าอากาศยานหาดใหญ่ ที่กำหนดให้เป็นสัญญาเดียว
ทั้งนี้ นายนิตินัย กล่าวว่า ขณะนี้ AOT ยังไม่ได้รับการแจ้งอย่างเป็นทางการให้ยกเลิกการประมูล และบริษัทได้รวบรวมข้อมุลมา 4-5 เดือนที่มีการสอบถามข้อมูลถึงความต้องการของทุกฝ่ายที่เกี่ยวข้อง โดยได้ทบทวนทีโออาร์บนข้อมูลที่ได้รับมา โดยเฉพาะการเปิดให้สิทธิในกิจการให้บริการเคาน์เตอร์ส่งมอบสินค้าปลอดอากร (Duty Free Pick-up Counter) อย่างเสรี อย่างไรก็ดี ในบ่ายวันนี้กระทรวงคมนาคมจะชี้แจงเรื่องดังกล่าว
อนึ่ง  AOT จะเปิดขายเอกสารประมูลในวันที่ 19 มี.ค.62 ถึงวันที่ 1 เม.ย.62 และกำหนดให้ยื่นข้อเสนอวันที่ 30 เม.ย.62